למה איפור באיירבראש? כי עם תוצאות לא מתווכחים!
איפור באיירבראש הוא טרנד עולמי שנכנס בסערה לעולם האיפור ושינה את כללי המשחק.
זה לא עוד טכניקה של איילינר בזווית חדשה ואופנתית ולא עוד טריק מגניב להנחת צללית, זוהי טכניקת איפור שגרמה למהפכה והפכה בשנים האחרונות לטכניקה האהובה על המאפרים בתעשיית הקולנוע, בעולם היופי, באיפור כלות ועוד.
האיירבראש הוא מכחול אוויר שמתיז את האיפור היישר על עור הפנים באמצעות אוויר דחוס, בסילון דקיק ובעדינות מרבית.
במקור הוא שימש בתעשיית הצבע, לצביעת מכוניות, ורהיטים, או בכל מקום שרצו צביעה חלקה ונקייה.
לעולם האיפור נכנסה הטכניקה תחילה לאיפור הקולנוע, לצביעה המונית של ניצבים או לצביעה ללא מגע של מסיכות ואיפורי פרוסטטיקה. מאז הטכניקה משתכללת וצוברת תאוצה מרשימה, ועונה על כל צרכי האיפור באופנה ואירועים.
חברת TEMPTU לקחה את השיטה ברצינות. כבר בתחילת שנות השמונים שיכללה החברה את טכניקת האיירבראש והפכה אותה לאומנות מעשית ואפקטיבית בעולם איפורי האופנה והיופי. החברה ייצרה מוצרים ייעודיים המתאימים למכחול האיירבראש ומאפרי החברה המובילים בעולם האיפור מעידים כי לעולם הם לא יחזרו אחורה ויחליפו את טכניקת האיירבראש בטכניקה המסורתית.
ארבע התזות של איירבראש על עור הפנים לא יגיעו לעובי של שכבה אחת באיפור של מייקאפ במריחה ידנית. כל מי שהתאפרה בטכניקה הזו מדווחת כי על ההרגשה הקלילה והנעימה של עור הפנים בניגוד להרגשת הכבדות המאפיינת את מריחת המייק אפ הידנית.
האיירבראש מעניק כיסוי מושלם לעור הפנים. העור נראה חלק וזוהר ללא סימני מריחה וללא גושים של מייקאפ. איפור באיירבראש יוצר שכבת איפור דקה וחלקה. כל הצלקות, הכתמים והפצעונים נעלמים לאחר האיפור באקדח האיירבראש.
האיפור באיירבראש עמיד למשך שעות רבות. אם תרצו, תוכלו גם ללכת לישון אתו ובבוקר עדין להיראות מאופרות. בכל מזג אוויר וגם לאחר שעות רבות תיראו כאילו הרגע יצאתם מחדר האיפור. אין נזילות, לא צריך תיקונים וטאצ'אפים.
באמצעות המכשיר אפשר לבצע כל סגנון של איפור ובמהירות. אם הנחת איפור בסיסי נמשכת כעשרים דקות, בטכניקת האיירבראש זה יימשך בדיוק חצי מהזמן. בתוך עשר דקות אפשר ליצור מראה טבעי, לעצב את מבנה הפנים, להעניק למאופרת מראה יוקרתי וזוהר.
זוהי שיטת איפור סטרילית המתבצעת ללא מגע יד אדם וללא מכחולים ומברשות שלפעמים אינם נקיים. התוצאה תיראה מושלמת והומוגנית ללא סימני מריחה של ספוגית או מברשת.
איפור בטכניקה החדשה חוסך כסף. בשיטה זו משתמשים בכמות מדודה וידועה מראש, כך לא הולכים לאיבוד חומרים מיותרים שהוצאו מהבקבוק אל משטח העבודה או אל היד. גם מחירי המייק אפ הייעודיים לאייר בראש אינם יקרים ועולים כמו מייק אפ איכותי ברמת מחירים בינונית.
איפור באייר בראש אינו סתם התזת צבע. כדי לאפר נכון ומקצועי יש צורך בלימוד של טכניקות איפור ובפרקטיקה מעשית. רק כך תוכלו להגיע ליכולות גבוהות ולהצטרף אל המאפרים הגדולים בעולם.
הוראות הפעלה TEMPTU AIR + ProPODאיפור באיירבראש- ללמוד לבד או לקחת קורס?